Battaglia 'e Tolentino

'A battaglia 'e Tolentino (2-3 majo 1815) fuje ll'accadenza cchiù 'mpurtante d'â uerra austro-napulitana, cumbattuta da 'o rre 'e Napule Gioacchino Murat contro ll'austriace, purtate a battuta da 'o generale Federico Bianchi, c'ô quateno 'e difennere ô regno, aropp'â scusuta 'e Occhiobello e 'a cunsequente retirata attravierzo Faenza, Forlì e Pesaro. Â battaglia verette 'a vingianza austriaca, e 'o retuorno r'ê Burbone.

 'A battaglia 

Murat arrestaje 'a spedezione melitare mmerzo ll'Austria, accuminciata retemano a 'o retuorno 'e Napulione in Franza, quanno venette a sapere ca 'o Regno Aunito ll'aveva rechiarato uerra. Decedette, mperzò, 'e se retirà a Napule pe' difennere 'o Regno, sposeto a na pussibbele 'nvasione d'â vanna d'â Calavria pe' mmano d'â Sicilia (alliata d'ê britannece). 
Bianchi, saputo chesto, spartette 'e forze soje pe' tre truncone: 'o primmo a ll'ordene 'e von Neipperg cu 15.000 surdate, cu ll'affetto 'e secoteià 'e napulitane; 'o secunno, cummannato da Bianchi 'e 14.000 uommene, 'nguadiato a ntorneià ll'avversare; e ll'utemo, 'o cchiù piccerillo cunnutto da Nugent-Westmeath, p'azzeccà Napule.

Murat, canusciuto 'o chiano 'e ll'austriace, scuzzecaje int'â strata custiera marchigiana na forza pe'arretsà von Neipperg, e cu ll'ate uommene ammarciaje 'a parte 'e Bianchi, iunto ntramente a Tolentino. Ô 2 'e maggio 1815 prencepiaje 'a battaglia attuorno 'o castiello d'â Rancia, pigliato mmerzo sera da 'e napulitane. Ô juorno appriesso, pettramente cuntenuajeno 'e tuzzate azzicco 'o castiello, Murat urdenaje 'e nvavaglià ll'austriace int'ô centro e aroppo 'e ll'arravuglià 'mpizze. Ô scuntro fuje 'mpattanza, cu 'ncapo ll'attacco 'e napuletane e 'o sequente contrattacco 'e ll'austriace. Mmerzo sera ll'esercite versajeno int'â stessa setuazione.

Ê ccose cagnajeno c'â nutizia, trasuta int'ô cumanno napulitano, ca ntramente lloco se cummatteva, ll'ate forze 'e ll'austriace aveveno traverzato 'a strenta 'e Antrodoco e pegliato L'Aquila senza battaglià, e ca nenante aveveno nate arrevuote burboneche int'ê reggiune 'e ll'Abruzzo e 'a Calavria. Pecchesto Murat urdenaje na retirata generale, reventata susso na fuiuta scuncigliata.

 Cunsequenze 

Bianchi, passate sotto coscia ll'urteme resistenze napulitane, putette iognere mperzò a 'o sciummo Volturno, e Murat, senza 'a facurtà 'e se defennere, abdecaje. Quanno chesto pruvaje a turnà a Napule pe' se repiglià 'a curona, venette arrestato, prucessato e scuppettiato 'o 13 ottovre 1815 a Pizzo Calabro.

 Bibbliografia 



 Voce currelate 

 Trattato 'e Casalanza
 Gioacchino Murat
 Regno 'e Napule
 Burbone 'e Napule

Cullegamiente esterne

 Associazione Tolentino 815

Categoria:Italia
Categoria:Uerra